ธปท.เผยใช้มาตรการภาษีอุ้มดีเซลลดเงินเฟ้อทั่วไป0.7%
ผู้ว่าธปท.เผย หากรัฐบาลใช้มาตรการภาษีดูแลราคาน้ำมันดีเซลช่วง พ.ค.-ก.ค. จะทำให้เงินเฟ้อทั่วไปลด 0.7% ขณะที่เงินเฟ้อพื้นฐานลด 0.3%
19 เม.ย. 2554

ผู้ว่าธปท.เผย หากรัฐบาลใช้มาตรการภาษีดูแลราคาน้ำมันดีเซลช่วง พ.ค.-ก.ค. จะทำให้เงินเฟ้อทั่วไปลด 0.7% ขณะที่เงินเฟ้อพื้นฐานลด 0.3%
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า การนำมาตรการภาษีเข้ามาดูแลราคาน้ำมันดีเซล หากดำเนินการในช่วงเดือนพ.ค.-ก.ค.2554 จะส่งผลให้อัตราเงินเฟ้อจะทำให้อัตราเงินเฟ้อทั่วไปลดลงจากคาดการณ์ประมาณ 0.7% และอัตราเงินเฟ้อพื้นฐานลดลงประมาณ 0.3%
อย่างไรก็ตามเชื่อว่า มาตรการดังกล่าวเป็นเจตนาที่ดีของรัฐบาลที่จะทำให้ผู้เกี่ยวข้องทั้งผู้บริโภคและผู้ผลิตได้มีเวลาปรับตัว แต่รัฐบาลก็ควรส่งสัญญาณว่าราคาน้ำมันดิบในตลาดโลกยังสูงอยู่ และควรจะทำให้ราคาน้ำมันสะท้อนความจริงในที่สุด 
ทั้งนี้ ธปท.จะนำการใช้มาตรการภาษีเข้ามาดูแลราคาน้ำมัน มาเป็นปัจจัยหนึ่งในการประชุมคณะกรรมการนโยบายการเงิน(กนง.)ที่จะมีขึ้นในวันที่ 20 เม.ย.  เพื่อพิจารณาอัตราดอกเบี้ยที่เหมาะสม ซึ่งคงจะต้องมีการตั้งสมมติฐานราคาน้ำมันดีเซลที่ 30 บาท/ลิตรต่อไป